Arrenca la temporada de beisbol amb dos equips a la màxima categoria
Channel: Fundació Ciutat de Viladecans
Date: 2015-06-25

Aquest cap de setmana ha començat la Lliga de Beisbol i, com cada any, el Club Beisbol Viladecans es presenta a la Divisió d’Honor amb les màximes aspiracions. Tot i que el principal objectiu de la temporada és classificar-se entre els quatre primers i accedir a la Copa del Rei, a ningú se li escapa que el seu lloc es troba entre l’elit d’aquest esport.

Els de Félix Cano han iniciat la lliga amb una victòria i una derrota contra el Club Deportivo Pamplona, en una competició que promet ser molt disputada.

Per la seva banda, la secció de softbol s’estrena enguany a la màxima categoria. Es tracta d’un equip molt jove que ve de guanyar amb solvència a les categories inferiors. Sota el lideratge de Miriam Alcázar i Josep Segura, la temporada es planteja més aviat com una presa de contacte amb els potents equips de la Divisió d’Honor.

La seva pròxima jornada de lliga les portarà a Gavà, on provaran de millorar els darrers resultats jugant al nivell més alt de la competició.